**ДОГОВОР**

за обучение по чл. 95а от Закона за висшето образование

Днес, (дата), в гр. Бургас, между:

1. **Бургаски държавен университет „Проф. д-р Асен Златаров**“, представляван от проф. д-р Сотир Сотиров, ректор, със седалище в гр. Бургас, адрес на управление бул. „Проф. Якимов“ № 1, ЕИК 000044541, номер по ЗДДС: BG000044541, наричан за краткост **„УНИВЕРСИТЕТ“**
2. **(Наименование на работодателя)**, ЕИК (номер), с адрес: (адрес), представлявано от (име и длъжност), наричано за краткост **„РАБОТОДАТЕЛ“**
3. (Име, презиме и фамилия на студента), ЕГН (номер), адрес: (адрес), наричан по-долу **„СТУДЕНТ“**

На основание чл. 95а, ал. 1 от Закона за висшето образование (ЗВО), във връзка с чл. 6 и чл. 7 от Наредбата за условията и реда за осигуряване на заплащането на разходите за обучение на студенти със сключени договори с работодател (Наредбата), във връзка с РМС (номер и година) г. и Заповед № (номер) на Министъра на образованието и науката, се сключи настоящият договор.

**I. ПРЕДМЕТ НА ДОГОВОРА**

Чл. 1. (1) С настоящия договор УНИВЕРСИТЕТЪТ се задължава да организира, проведе и контролира обучението на СТУДЕНТА в редовна форма за придобиване на образователно-квалификационна степен „магистър“ по специалността „Медицина“ по реда на чл. 9, ал. 3, т. 6, буква „а“.

(2) СТУДЕНТЪТ се задължава да спазва условията и реда за провеждане на обучението в УНИВЕРСИТЕТА, съобразно Правилника за устройството и дейността на УНИВЕРСИТЕТА, Правилника за учебната дейност на УНИВЕРСИТЕТА и вътрешните правила и правилници на университета и да завърши обучението си в срок не по-късно от (дата).

(3) Страните се съгласяват, че отношенията между СТУДЕНТА и РАБОТОДАТЕЛЯ са уредени с договор от (дата) между тях.

**II. СТАЖ И ОБУЧЕНИЕ**

Чл. 2. (1) По време на обучението, СТУДЕНТЪТ ще провежда преддипломен стаж, съобразно единните държавни изисквания за специалността и учебния план за прием (година/години), както следва:

Основна дисциплина Продължителност на практическото обучение

Вътрешни болести 80 дни

Хирургически болести 70 дни

Акушерство и гинекология 45 дни

Детски болести 45 дни

Хигиена, инфекциозни болести и

епидемиология и социална медицина 50 дни

Спешна медицина 20 дни

(2) Страните се съгласяват, че стажът по предходната алинея ще бъде проведен в лечебни заведения, получили одобрение от министъра на здравеопазването за обучение на студенти по специалност „Медицина“ по реда на Закона за лечебните заведения. В случай, че работодателят няма необходимото одобрение за обучение на студенти по медицина или не може да осигури провеждането на преддипломен стаж на някоя от основните дисциплини, преддипломният стаж се провежда в лечебно заведение, определено от УНИВЕРСИТЕТА, съгласувано с Работодателя.

(3) Работодателят заявява, че има възможност и ще осигури провеждането на преддипломен стаж на Студента по следните основни дисциплини: (дисциплини).

(4) Стажът се провежда в съответствие с единните държавни изисквания за специалност „Медицина“ и съобразно Правилника за устройството и дейността на УНИВЕРСИТЕТА и Правилника за учебната дейност на УНИВЕРСИТЕТА.

**III. ЗАПЛАЩАНЕ И ФИНАНСИРАНЕ**

Чл. 3. За обучението си за придобиване на образователно-квалификационна степен на висше образование по чл. 9, ал. 3, т. 6, буква „а“ от ЗВО, СТУДЕНТЪТ не заплаща такси.

Чл. 4. (1) Разходите на за издръжката на обучението на СТУДЕНТА по този договор се компенсират със средства от държавния бюджет.

(2) Средствата за компенсирането по ал. 1 се утвърждават ежегодно със Закона за държавния бюджет за съответната година и се разпределят за издръжката на обучението в съответствие с предвидените разпоредби на Министерството на образованието и науката.

**IV. ТРУДОВИ ОТНОШЕНИЯ**

Чл. 5. Отношенията между СТУДЕНТА и РАБОТОДАТЕЛЯ се уреждат с трудов договор от (дата). Съдържанието на договора трябва да отговаря на изискванията на Наредбата за условията и реда за осигуряване на заплащането на разходите за обучение на студенти със сключени договори с работодател и включва следното:

* Споразумение за минимален срок на работа при РАБОТОДАТЕЛЯ след успешно завършване на обучението – не по-малък от 5 години.
* Основното трудово възнаграждение на студентите, след като придобият качеството на работник/служител, не може да бъде по-ниско от средната основна заплата за съответната длъжност на пълно работно време при Работодателя.

**V. ПРЕКРАТЯВАНЕ НА ДОГОВОРА**

Чл. 6. (1) Договорът се прекратява с изтичането на договорения срок по чл. 2.

(2) Договорът може да бъде прекратен преди изтичането на срока по чл. 2 в следните случаи:

* При отписване на студента преди успешно завършване на обучението му.
* При прекъсване на обучението на студента, освен в случаите на прекъсване поради заболяване, бременност, раждане и отглеждане на дете до 2-годишна възраст.
* При отстраняване на студента от висшето училище.
* При системно непосещаване на студент от договорения стаж.
* При неосигуряване от страна на работодателя на условия за провеждане на уговорения стаж.
* При прекратяване на работодателя без правоприемство.
* По взаимно съгласие на страните.

**VI. ПРАВА И ЗАДЪЛЖЕНИЯ**

Чл. 7. (1) УНИВЕРСИТЕТА организира, провежда и контролира обучението на студентите по реда и при условията на сключения договор за обучение, в случай че има такъв, съгласно Правилника за устройството и дейността и Правилника за учебната дейност на университета.

(2) В седемдневен срок от сключване, изменение или прекратяване на този договор УНИВЕРСИТЕТА предоставя информация в Министерството на образованието и науката за това, при условията на чл. 13 и чл. 19 от Наредбата.

(3) УНИВЕРСИТЕТА има право да прекъсне обучението на студента, да го отстрани или отпише при условия и ред, определени в Закона за висшето образование, Правилника за устройство и дейността и Правилника за учебната дейност на университета.

(4) При прекратяване на този договор поради виновно неизпълнение на задълженията от страна на Работодателя и/или Студента, или поради постигнато съгласие между Работодателя и Студента, УНИВЕРСИТЕТА не носи каквато и да е отговорност за възстановяване на получените средства за издръжка на обучението към държавния бюджет по смисъла на чл. 16-18 от Наредбата.

(5) При прекратяване на този договор по вина на Работодателя и/или Студента, УНИВЕРСИТЕТА е задължен да предостави на Министерството на образованието и науката всички документи по този договор, в съответствие с чл. 19 от Наредбата, за осъществяване на правомощията на държавата по чл. 8, ал. 3-5 и чл. 9, т. 4-6 от този договор.

(6) УНИВЕРСИТЕТА не предоставя специални или преференциални условия на Студента през времето на обучението му, с което Студентът се съгласява, подписвайки настоящия договор.

Чл. 8. (1) Работодателят се задължава да спазва условията на настоящия договор, както и относимите разпоредби на Закона за висшето образование и Наредбата за условията и реда за осигуряване на заплащането на разходите за обучение на студенти със сключени договори с работодател.

(2) Работодателят се задължава да осигури на Студента след завършване на обучението му, за срок не по-малък от 5 години, да работи при него по трудов договор, съгласно който длъжността и характерът на работата са в съответствие със завършеното образование при гарантирано основното трудово възнаграждение в съответствие с чл. 5, т. 2 от настоящия договор.

(3) Работодателят носи пълна отговорност при прекратяване на този договор поради виновно неизпълнение на задълженията си и като неизправна страна дължи възстановяване на всички средства за издръжка на обучението, които са изплатени на УНИВЕРСИТЕТА от държавния бюджет, заедно със законната лихва от момента на плащането.

(4) В случай на прекратяване на този договор на основание постигнато между Студента и Работодателя съгласие, средствата за издръжка на обучението, които са изплатени от държавния бюджет на УНИВЕРСИТЕТА, се възстановяват от Студента и Работодателя поравно, заедно със законната лихва от момента на плащането.

(5) В случай на отказ за възстановяване на средствата по реда на ал. 3 и ал. 4 в полза на държавата възниква право да получи от неизправната страна възстановяването на средствата, в т.ч. всичко, което е платено от държавния бюджет на УНИВЕРСИТЕТА, заедно със законната лихва от момента на плащането.

Чл. 9. За правилното и точно изпълнение на договора, Студентът се задължава:

* Да изпълнява точно студентските си задължения, регламентирани в Закона за висшето образование, Правилника за устройство и дейността и Правилника за учебната дейност на УНИВЕРСИТЕТА, с които Студентът има задължението да се запознае предварително.
* Да провежда преддипломния си стаж, при спазване на регламентираните в единните държавни изисквания за придобиване на висше образование по специалността изисквания и при условията на чл. 2 от този договор.
* След успешно приключване на обучението си в УНИВЕРСИТЕТА да постъпи на работа при Работодателя за срок не по-малко от 5 години.
* Да спазва условията на договора, сключен между него и Работодателя.

Чл. 10 (1). Студентът носи пълна отговорност при прекратяване на този договор поради виновно неизпълнение на задълженията си и като неизправна страна дължи възстановяване на всички средства за издръжка на обучението, които са изплатени на УНИВЕРСИТЕТА от държавния бюджет, заедно със законната лихва от момента на плащането.

(2) В случай на прекратяване на този договор на основание постигнато между Студента и Работодателя съгласие, средствата за издръжка на обучението, които са изплатени от държавния бюджет на УНИВЕРСИТЕТА, се възстановяват от Студента и Работодателя поравно, заедно със законната лихва от момента на плащането.

(3) В случай на отказ за възстановяване на средствата по реда на т. 4 и т. 5 в полза на държавата възниква право да получи от неизправната страна възстановяването на средствата, в т.ч. всичко, което е платено от държавния бюджет на УНИВЕРСИТЕТА, заедно със законната лихва от момента на плащането.

.

**VII. ЛИЧНИ ДАННИ**

Чл. 11. (1) Страните по този договор си предоставят взаимно минимално необходимите лични данни, с оглед предмета и за целите на изпълнението на настоящия договор, като същите ще бъдат обработвани при спазване на правилата за защита на лични данни съгласно Регламент (ЕС) 2016/679 и Закона за защита на личните данни.

(2) Студентът е запознат с правата и задълженията си на субект на лични данни, както и с правата и задълженията на администратора (УНИВЕРСИТЕТА), обработващ и съхраняващ личните му данни.

(3) УНИВЕРСИТЕТА има право да обработва, съхранява и при необходимост да предоставя на трети страни лични данни, доброволно предоставени от студента. Периодът на съхранение е не повече от установения срок или срок, определен с вътрешен нормативен документ, като данните ще бъдат съхранявани толкова дълго, колкото е необходимо за постигане на целите, за които са събрани. След изтичане на този срок личните данни на студента се унищожават.

**VIII. ДРУГИ УСЛОВИЯ**

Чл. 12. Този договор може да бъде променян само по взаимно съгласие на страните в писмена форма.

Чл. 13. За неуредените в настоящия договор въпроси се прилагат разпоредбите на ЗВО, Наредбата за условията и реда за осигуряване на заплащането на разходите за обучение на студенти със сключени договори с работодател, Правилника за устройството и дейността и Правилника за учебната дейност на УНИВЕРСИТЕТА и приложимото българско законодателство.

*Договорът се състави в четири еднообразни екземпляра – по един за страните и един за Министерството на образованието и науката.*

**УНИВЕРСИТЕТ:**

Ректор,

**РАБОТОДАТЕЛ:**

Директор,

**СТУДЕНТ:**